**Ministru kabineta noteikumu projekta “Grozījumi Ministru kabineta 2017. gada 5. septembra noteikumos Nr. 537 "Noteikumi par portfeļgarantijām sīko (mikro), mazo un vidējo komersantu kreditēšanas veicināšanai”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikuma projekts paredz grozīt Ministru kabineta 2017. gada 5. septembra noteikumus Nr. 537 “Noteikumi par portfeļgarantijām sīko (mikro), mazo un vidējo komersantu kreditēšanas veicināšanai” (turpmāk – MK noteikumi Nr. 537), lai papildinātu ar nosacījumiem attiecībā uz portfeļgarantijām, kas paredzētas Covid-19 izraisītu seku mazināšanai saimnieciskās darbības veicējiem.Ministru kabineta noteikumu projekts stājas spēkā pēc tā izsludināšanas oficiālajā izdevumā “Latvijas vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, lai samazinātu koronavīrusa izraisītās slimības Covid-19 negatīvo ietekmi uz saimnieciskās darbības veicējiem, kuriem ir nepieciešams likviditātes atbalsts. Projekts izstrādāts saskaņā ar Attīstības finanšu institūcijas likuma 12.panta ceturto daļu |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Ministru kabinetu 2019. gada 19 marta noteikumu Nr. 150 “Noteikumi par garantijām saimnieciskās darbības veicējiem, kuru darbību ietekmējusi Covid-19 izplatība” (turpmāk – MK noteikumi Nr. 150) 6.punktam ir paredzēts novirzīt 50 milj. *euro* valsts budžeta finansējumu, lai mazinātu COVID-19 negatīvo ietekmi ekonomikā.MK noteikumi Nr. 150 paredz individuālās garantijas, kuras izskata un lēmumu pieņem sabiedrība Altum. MK noteikumi Nr. 150 tiks ieviesti saskaņā ar 2020. gada 23. martā Komisijas notificēto individuālo garantiju sniegšanas mehānismu saskaņā ar lēmumu lietā Nr. SA.56722 (2020/PN).Lai uzņēmumi pēc iespējas ātrāk saņemtu tiem nepieciešamo likviditātes atbalstu, Ekonomikas ministrija (turpmāk – EM) piedāvā darījumiem līdz 500 000 *euro* garantijas sniegt portfeļgarantijas instrumenta veidā, nodrošinot, ka pašas kredītiestādes nodrošina darījumu izvērtēšanu un iekļaušanu portfelī, ko sedz portfeļgarantija.Kopš 2018. gada vidus sabiedrība Altum īsteno portfeļgarantiju programmu saskaņā ar MK noteikumiem Nr. 537. Sabiedrība Altum ir atlasījusi un noslēgusi sadarbības līgumus ar pieciem sadarbības partneriem, kuri kopumā veido 96 % no sabiedrības Altum kopējā garantiju portfeļa komersantiem un lauksaimniekiem. Sadarbības līgumi ir noslēgti ar SIA Unicredit Leasing, AS Swedbank, AS Luminor Banka, AS Citadele banka un AS SEB banka. Kopumā līdz 2019. gada 31. decembrim šo sadarbības līgumu ietvaros veidā ir noslēgti 207 finanšu pakalpojumu līgumi 12,8 milj.*euro* apmērā (izsniegtas garantijas 10.3 milj.*euro* apmērā).Lai risinātu Covid-19 negatīvo ietekmi uz tautsaimniecību un to veiktu efektīvākā veidā, EM rosina 25 miljonus *euro*, kas paredzēti individuālo garantiju programmā saskaņā ar MK noteikumiem Nr. 150 novirzīt portfeļgarantiju programmas īstenošanai Covid-19 izraisītu seku mazināšanai saimnieciskās darbības veicējiem. Portfeļgarantijas programmas pamatnosacījumi:* maksimālais finanšu pakalpojums, ko sedz garantija, ir 500 000 *euro*;
* kredītiestādei ir jāsamazina aizdevumu procenta likme vismaz par 0,3 %;
* portfeļgarantijas (publiskais finansējums) sedz līdz 20% zaudējumu no bankas izveidotā garantiju portfeļa. Ierobežoto garantijas summu aprēķina kā kredītiestādes aizdevumu portfeļa (maksimāli izmaksāto finanšu pakalpojumu summa), garantijas likmes (50 %) un ierobežotās garantijas likmes reizinājumu (20 %);
* savukārt, darījuma līmenī garantija sedz līdz 50 % no finanšu pakalpojuma pamatsummas;
* garantija var tikt tiek sniegta gan par jauniem finanšu pakalpojumiem, gan par esošiem finanšu pakalpojumiem;
* ja garantija tiek sniegta par esošiem finanšu līzinga un investīciju aizdevumiem, kredītiestāde saimnieciskās darbības veicējam atliek pamatsummas maksājumus vismaz par trim mēnešiem un, ja nepieciešams, pagarina finanšu pakalpojumu līguma darbības termiņu;
* ja garantija tiek sniegta par esošiem apgrozāmo līdzekļu aizdevumiem (t.sk. kredītlīnijas, overdrafti), tad kredītiestāde saimnieciskās darbības veicējam atliek pamatsummas maksājumus vismaz par trim mēnešiem un, ja nepieciešams, pagarina finanšu pakalpojumu līguma darbības termiņu;
* komersants ir ekonomiski dzīvotspējīgs, kā arī tiek pierādīts, ka konkrētā komersanta darbību ir ietekmējušas Covid-19 izplatības sekas un tās atstājušas ietekmi uz komersanta finansiālo stāvokli – operatīvie finanšu dati uzrāda apgrozījuma kritumu, salīdzinot ar iepriekšējā gada attiecīgo periodu, vai pasliktinājušies likviditātes rādītāji, salīdzinot ar 2019. gada datiem;
* atbalsts tiek sniegts līdz 2020. gada 31. decembrim;
* atbalsts tiek sniegts kā *de minimis* atbalsts.

Lai pēc iespējas ātrāk varētu uzsākt šīs programmas īstenošanu un ņemot vērā līdzšinējo pieredzi portfeļgarantiju programmā, sabiedrība Altum organizēs atsevišķu portfeļgarantiju pieteikumu atlasi, piešķirot proporcionāli pieejamo finansējumu potenciālajiem sadarbības partneriem. Par plānoto finansējumu 25 000 000 euro apmērā plānots izsniegt garantijas 125 milj.euro apmērā, tādējādi kredītiestādēm būtu iespējams atbalstīt komersantu finanšu pakalpojumus aptuveni 300 milj. euro apmērā.Vienlaicīgi pastāv iespējamība, ka būs nepieciešams izskatīt jautājumu par papildus finansējuma piešķiršanu papildus portfeļgarantiju instrumenta nodrošināšanai plašākam un ilgstošākam nozaru atbalstam un turpmākai finansēšanas darījumu garantēšanai. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, sabiedrība “Altum” |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā reģistrēti saimnieciskās darbības veicēji, sabiedrība “Altum”. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | n-gads | Turpmākie trīs gadi (*euro*) |
| n+1 | n+2 | n+3 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 25 000 000 euro | 0 | 0 | 0 | 0 | 0 |
| 2.1. valsts pamatbudžets | 0 | 25 000 000 euro | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -25 000 000 euro | 0 | 0 | 0 | 0 | 0 |
| 3.1. valsts pamatbudžets | 0 | -25 000 000 euro | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme |  | -25 000 000 euro |  |  |  |  |  |
| 5.1. valsts pamatbudžets | -25 000 000 euro |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Programmas finansējums tiks novirzīts sabiedrības “Altum” pārvaldības izmaksām un sagaidāmajiem kredītriska zaudējumiem, sabiedrības “Altum” izdevumu kompensācijai aizdevumu vērtības samazinājuma gadījumiem. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav. |
| 2. | Atbildīgā institūcija | Ekonomikas ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | * Eiropas Komisijas 2013. gada 18. decembra Regula (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk - Komisijas Regula Nr.1407/2013);
* Eiropas Komisija saskaņā ar Komisijas 2004. gada 21. aprīļa regula (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Komisijas regula Nr.794/2004)
 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar Noteikumu projektu tiek ieviestas šādas Eiropas Savienības tiesību aktu prasības:* Komisijas Regula Nr.1407/2013
* Komisijas regula Nr.794/2004
 |
| A | B | C | D |
| *Regulas Nr.1407/2013 6.pants*  | *Noteikumu projekta 9. punkts* | *Ieviests pilnībā* | *Neparedz stingrākas prasības.* |
| *Regulas Nr.1407/2013 6.pants* | *Noteikumu projekta 10. punkts* | *Ieviests pilnībā* | *Neparedz stingrākas prasības.* |
| *Regulas Nr.1407/2013 4. panta 6. punkta "b" apakšpunktu* | *Noteikumu projekta 11. punkts* | *Ieviests pilnībā* | *Neparedz stingrākas prasības.* |
| *Komisijas regulas Nr.794/2004 10.pants, 11.pants* | *Noteikumu projekta 12. punkts* | *Ieviests pilnībā* | *Neparedz stingrākas prasības.* |
| *Regulas Nr.1407/2013**7.panta 4.punkts; 8.pants* | *Noteikumu projekta 13. punkts* | *Ieviests pilnībā* | *Neparedz stingrākas prasības.* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta 20.03.2020. krīzes vadības grupas ietvaros apspriežot noteikumu projektu ar uzņēmējiem, kā arī Finanšu nozares asociācijas tikšanās laikā ar Finanšu ministru 20.martā.Noteikumos ietvertie nosacījumi ir pārrunāti ar Finanšu nozares asociāciju. |
| 2. | Sabiedrības līdzdalība projekta izstrādē | Projekts ievietots Ekonomikas ministrijas mājas lapā<https://www.em.gov.lv/lv/Ministrija/sabiedribas_lidzdaliba/diskusiju_dokumenti/>un Ministru kabineta mājas lapā<https://www.mk.gov.lv/content/ministru-kabineta-diskusiju-dokumenti> |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, sabiedrība “Altum” |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde tiks nodrošināta Ekonomikas ministrijas un akciju sabiedrības “Altum” esošo funkciju ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Ekonomikas ministra p.i.,

iekšlietu ministrs S.Ģirģens

Vīza:

Valsts sekretāra vietā –

valsts sekretāra vietnieks Edmunds Valantis

Tetere, 67013044

Dita.Tetere@em.gov.lv